Roy Tore Jensen tok et bilde av brotrøbbelet fra leiligheten sin.

Jensen sier det så ut som om broelementene ikke fungerte som de skulle, og at de dermed verken kunne heves eller senkes.

Det samlet seg etter hvert en del fotgjengere, som ikke kom seg mellom sentrum og Damsgård.

– Det sto en del folk på begge sider av broen, opplyser Jensen.

Har funnet årsaken

Leder i trafikketaten i Bergen kommune, Tord Holgernes, bekrefter at de hadde driftsproblemer med broen. Årsaken er ikke kjent.

– Entreprenøren, Mesta, ble sendt til stedet, opplyser han.

BA var ved den populære gang- og sykkelbroen i 1300-tiden søndag. Da hadde de akkurat fått orden på broen igjen.

– Broen er i normal drift igjen, sier Holgernes til BA i 1300-tiden.

Problemet startet ved åpning av broen klokken 1000 og førte til driftsstans i cirka to og en halv time. Klokken 12.30 var problemet løst og broen kunne åpnes for trafikk igjen

Etter hvert fant de også årsaken til at broen gikk i lås.

– Problemet virker å være komponentsvikt på det ene hydraulikkaggregatet. Dette medfører nå noe lengre åpnings- og lukketid enn ønskelig. Vi antar at dette blir løst i løpet av mandagen, sier Holgernes.